钦定古今图书集成/明伦汇编/闺媛典/第270卷 > 皇清三 > 张云登妻靳氏
## 钦定古今图书集成/明伦汇编/闺媛典/第270卷 > 皇清三 > 张云登妻靳氏

按《开州志》：靳氏，张云登妻。年十九于归，登少孤贫，氏克尽妇道。越十年，登病，谓氏曰：“吾死止一女，又无诸父昆弟，汝将谁倚？” 氏泣曰：“吾断不更适，幸毋烦虑。” 族人欲嫁之，氏曰：“是逼吾死也。” 终身纺绩为生，所居一室，风雨不蔽。年七十三卒。